
VIEŠOJI ĮSTAIGA
DAINŲ PIRMINĖS SVEIKATOS PRIEŽIŪROS CENTRAS

Viešoji įstaiga, Aido g. 18, 78242 Šiauliai, tel. +370 41 55 27 91,  el. p. info@dainupspc.lt
Duomenys kaupiami ir saugomi Juridinių asmenų registre, kodas 145371299

Suinteresuotiems asmenims    
CVP IS priemonėmis 			                                                2026-09-16
	
KVIETIMAS Į IŠANKSTINĘ RINKOS KONSULTACIJĄ DĖL ODONTOLOGINIŲ MEDŽIAGŲ PIRKIMO

VšĮ Dainų pirminės priežiūros sveikatos centras (toliau – Perkančioji organizacija), vadovaudamasi Lietuvos Respublikos viešųjų pirkimų įstatymo (toliau – VPĮ) 27 str. ir siekdama pasirengti viešajam „Odontologinių medžiagų” pirkimui (toliau - Pirkimas), vykdo rinkos konsultaciją, kurioje kviečia dalyvauti ir suteikti konsultacijas rinkos dalyvius (toliau – Tiekėjai).  
Rinkos konsultacijos tikslai:
Pranešti tiekėjams apie ketinamo vykdyti Pirkimo reikalavimus ir išsiaiškinti:
- rinkos galimybes pateikti tai, ko reikia perkančiajai organizacijai;
- galimas rizikas;
- sutarties vykdymui reikšmingas aplinkybes (jei taikoma);
- supažindinti rinkos dalyvius ir kitus suinteresuotus asmenis su Pirkimo technine specifikacija siekiant gauti konsultacijas, pasiūlymus, pastabas techninei specifikacijai.
Rinkos konsultacijos būdas: rinkos konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis. Kviečiame tiekėjus susipažinti su skelbiamu preliminariu techninės specifikacijos projektu, kitomis sąlygomis (pvz.: planuojamais taikyti ekonominio naudingumo vertinimo pagal kainos ir kokybės santykį kriterijais, tiekėjui keliamais kvalifikacijos reikalavimais, sutarties sąlygomis ir kt. dokumentais (jei teikiama)) ir iki CVP IS skelbime nurodyto termino aktyviai teikti pastabas, klausimus ir pasiūlymus, bei pateikti atsakymus į pateiktus klausimus. Klausimai, pastabos (siūlymai), gauti pasibaigus aukščiau nurodytam terminui gali būti nenagrinėjami. Susitikimai su dalyviais nebus organizuojami.
[bookmark: _Hlk20902785]Rinkos konsultacija nėra pirkimas ar išankstinis skelbimas apie pirkimą. Rinkos konsultacija tiekėjai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos tiekėjams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto / pirmenybės viešiesiems pirkimams, kurie bus skelbiami ateityje, ar jų rezultatams. 
Užtikrinant rinkos dalyvių lygiateisiškumą ir konsultacijų skaidrumą, apibendrinta informacija apie rinkos konsultacijoje gautus duomenis, pastabas ir pasiūlymus (išskyrus konfidencialią informaciją), tuo atveju, jei bus gauta siūlymų, pastabų ir pan., bus skelbiama CVP IS priemonėmis, prie skelbimo apie šią rinkos konsultaciją ne vėliau kaip iki pirkimo pradžios. 
Duomenys apie rinkos konsultacijos dalyvius bei šių dalyvių rinkos konsultacijų metu pateikta konfidenciali informacija nebus viešinama, skelbiama ar perduodama tretiesiems asmenims. Rinkos konsultacijos metu nurodyta informacija negali būti laikoma konfidencialia informacija, jei pateikimo metu nėra atskleidžiama informacija, turinti dalyviui komercinę vertę.
Pirkėjas, gavęs pastabas, pasiūlymus ir rekomendacijas dėl objekto, juos išnagrinės bei įvertins pateiktų pastabų, pasiūlymų ir rekomendacijų svarbą bei atitiktį Pirkėjo poreikiams. Pirkėjas neįsipareigoja vykdyti pirkimo pagal tiekėjų pateiktų pastabų pagrindu parengtus dokumentus. Kiekviena pastaba ir poreikis tikslinti pirkimo objektą bus vertinami individualiai.
	Atsiliepimus privaloma pateikti iki 2026 m. rugsėjo 21 d. 12:00 val. Atsiliepimai teikiami lietuvių kalba. 

Teikiant atsiliepimą į rinkos konsultaciją CVP IS priemonėmis prašome nurodyti: 

· Atstovaujamą įmonę, jos kontaktus:______________________________

· Atsiliepimą teikiančių asmenų vardus ir pavardes, kontaktinius duomenis : ________________________________________________________

Prašome rinkos dalyvių ar kitų ekspertų atsakyti į šiuos klausimus: 

	Eil. Nr.
	Klausimas
	Atsakymas/komentaras/pasiūlymas

	1.
	Ar dalyvautumėte pirkime, planuojamame vykdyti pagal pateiktas technines specifikacijas?
	

	2.
	Kokius reikalavimus papildomai siūlytumėte įtraukti į Perkančiosios organizacijos skelbiamą technines specifikacijas (toliau – TS) arba kurių reikalavimų reiktų atsisakyti, kad būtų pasiekti TS nustatyti rezultatai? Prašome kiekvieną siūlymą argumentuoti, nurodant konkrečius punktus ar teksto vietas, kur Jūsų nuomone turėtų būti atliktos korekcijos.
	

	3.
	Kokia preliminari numatomų įsigyti prekių kaina Eur be PVM ar su PVM (PVM dydis), kiekvienai pirkimo daliai? 
	

	4.
	Kiti siūlymai ir pastebėjimai
	


Visi iš tiekėjų gauti asmens duomenys bus naudojami tik šios rinkos konsultacijos apimtyje ir šiame kvietime nustatytais tikslais.

PRIDEDAMA. Techninės specifikacijos.
__________________

